CELEX: 32019D1895
Language: el
Date: 2019-11-07 00:00:00
Title: Εκτελεστική απόφαση (ΕΕ) 2019/1895 της Επιτροπής της 7ης Νοέμβριος 2019 για την αναγνώριση διαφόρων νήσων της Πορτογαλίας ως απαλλαγμένων από βαρόαση και για την τροποποίηση του παραρτήματος της εκτελεστικής απόφασης 2013/503/ΕΕ [κοινοποιηθείσα υπό τον αριθμό C(2019) 7905] (Κείμενο που παρουσιάζει ενδιαφέρον για τον ΕΟΧ)

12.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 291/54
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1895 ΤΗΣ ΕΠΙΤΡΟΠΗΣ
         της 7ης Νοέμβριος 2019
         για την αναγνώριση διαφόρων νήσων της Πορτογαλίας ως απαλλαγμένων από βαρόαση και για την τροποποίηση του παραρτήματος της εκτελεστικής απόφασης 2013/503/ΕΕ
         [κοινοποιηθείσα υπό τον αριθμό C(2019) 7905]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο μέρος I του παραρτήματος Α της οδηγίας 90/425/ΕΟΚ (1), και ιδίως το άρθρο 15 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 15 της οδηγίας 92/65/ΕΟΚ όταν ένα κράτος μέλος θεωρεί ότι είναι ολικά ή μερικά απαλλαγμένο από μια από τις ασθένειες του παραρτήματος Β της εν λόγω οδηγίας υποβάλλει στην Επιτροπή τα κατάλληλα δικαιολογητικά, βάσει των οποίων εκδίδεται απόφαση με την οποία αναγνωρίζεται ότι το κράτος μέλος είναι ολικά ή μερικά απαλλαγμένο από την ασθένεια και καθορίζονται συμπληρωματικές εγγυήσεις για το εμπόριο που ενδέχεται να απαιτούνται.
                  
               
                     (2)
                  
                  
                     Η βαρόαση στις μέλισσες περιλαμβάνεται υπό την προηγούμενη ονομασία της «βαρροϊκή ακαρίαση» στο παράρτημα B της οδηγίας 92/65/ΕΟΚ και η εκτελεστική απόφαση 2013/503/ΕΕ της Επιτροπής (2) έχει ήδη αναγνωρίσει ως απαλλαγμένα από την ασθένεια διάφορα εδάφη των κρατών μελών. Τα εν λόγω εδάφη απαριθμούνται στο παράρτημα της εκτελεστικής απόφασης 2013/503/ΕΕ μαζί με τις συμπληρωματικές εγγυήσεις για το εμπόριο.
                  
               
                     (3)
                  
                  
                     Η Πορτογαλία ζήτησε από την Επιτροπή να αναγνωρίσει τις νήσους Corvo, Graciosa, São Jorge, Santa Maria, São Miguel και Terceira του αρχιπελάγους των Αζορών ως απαλλαγμένες από βαρόαση, να καθοριστούν συμπληρωματικές εγγυήσεις για το εμπόριο αντίστοιχες με εκείνες που εφαρμόζονται σε εθνικό επίπεδο και υπέβαλε τα κατάλληλα δικαιολογητικά όπως ορίζεται στο άρθρο 15 παράγραφος 1 της οδηγίας 92/65/ΕΟΚ για να υποστηρίξει το αίτημά της.
                  
               
                     (4)
                  
                  
                     Με βάση τα δικαιολογητικά που υπέβαλε η Πορτογαλία, οι νήσοι Corvo, Graciosa, São Jorge, Santa Maria, São Miguel και Terceira θα πρέπει να θεωρούνται εδάφη της Πορτογαλίας απαλλαγμένα από βαρόαση και να περιληφθούν στο παράρτημα της εκτελεστικής απόφασης 2013/503/ΕΕ μαζί με τις συμπληρωματικές εγγυήσεις για το εμπόριο.
                  
               
                     (5)
                  
                  
                     Συνεπώς, η εκτελεστική απόφαση 2013/503/ΕΕ θα πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η ακόλουθη καταχώριση προστίθεται στον πίνακα του παραρτήματος της εκτελεστικής απόφασης 2013/503/ΕΕ μεταξύ της καταχώρισης για τη Φινλανδία και της καταχώρισης για το Ηνωμένο Βασίλειο στον εν λόγω πίνακα:
            
                        PT
                     
                     
                        Πορτογαλία
                     
                     
                        Νήσος Corvo
                     
                     
                        PT01300
                        FLORES (SANTA CRUZ)
                     
                     
                        Μέλισσες (Apis mellifera) σε οποιοδήποτε στάδιο του κύκλου ζωής τους, συμπεριλαμβανομένων των σμηνών, των βασιλισσών, των αποικιών και των χρησιμοποιούμενων κυψελών και πλαισίων
                     
                  
                        Νήσος Graciosa
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Νήσος São Jorge
                     
                     
                        PT02700
                        SAO JORGE (VELAS)
                     
                  
                        Νήσος Santa Maria
                     
                     
                        PT02500
                        SANTA MARIA (VILA DO PORTO)
                     
                  
                        Νήσος São Miguel
                     
                     
                        PT02600
                        SAO MIGUEL (PONTA DELGADA)
                     
                  
                        Νήσος Terceira
                     
                     
                        PT02800
                        TERCEIRA (ANGRA DO HIERISMO)
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 7 Νοέμβριος 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 268 της 14.9.1992, σ. 54.
         
            (2)  Εκτελεστική απόφαση 2013/503/ΕΕ της Επιτροπής, της 11ης Οκτωβρίου 2013, για την αναγνώριση τμημάτων της Ένωσης ως απαλλαγμένων από βαρόαση των μελισσών και για τον καθορισμό συμπληρωματικών εγγυήσεων που απαιτούνται για το εμπόριο στο εσωτερικό της Ένωσης και τις εισαγωγές, για την προστασία του καθεστώτος απαλλαγής από βαρόαση (ΕΕ L 273 της 15.10.2013, σ. 38).